recursal/SuperWikiNEXT-32B huggingface dataset:
மங்கின் ஆடியுடன் செயல்படும் ஒளி எதிரொளிப்பும், விலக்கமும் உடைய தொலைநோக்கி
மங்கின் ஆடியால் செயல்படும் இராணுவத்தில் பயன்படும் தேடொளி
ஒளியியலில் **மங்கின் ஆடி** (*Mangin mirror*) என்பது எதிர்மறை பிறையுருக் (negative meniscus) கொண்ட ஆடியாகும். இதன் வளைவான பகுதிகள் எதிரொளிப்பு மூலம் கோளப் பிறழ்ச்சி இல்லாத பிம்பங்களை உருவாக்கும். 1876 ல் பிரெஞ்சு நாட்டைச் சேர்ந்த அல்போன்சு மங்கின் (Alphonse Mangin) என்பவர் இந்த ஆடியை உருவாக்கினார். இது ஒளி எதிரொளிப்பும், விலக்கமும் உடைய (catadioptric) ஆடியுடன் கூடிய தேடொளியில் (search light) பயன்படும் அமைப்பாகும்.

விளக்கம்
--------

மங்கின் ஆடி கிரௌன் கண்ணாடியால் செய்யப்பட்ட எதிர்மறை பிறையுருக் கொண்ட வில்லையின் பின்புறம் எதிரொளிப்புப் பூச்சால் இவை ஆடியாக மாற்றப்படுகிறது. இந்த அமைப்பு கோளப் பிறழ்ச்சி இல்லாத பிம்பங்களை உருவாக்கப் பயன்படுகிறது. இந்த அமைப்பில் கண்ணாடி, ஒளி இரு முறை எதிரொளிப்பு செய்வதால், இது மும்மை வில்லையாகச் செயல்படுகிறது.

1876 ல் பிரான்சைச் சேர்ந்த அல்போன்சு மங்கின் என்பவர் மங்கின் ஆடியை உருவாக்கினார். பயன்படும். தேடொளியில் பயன்படும் பரவளைவுத் தெறிப்பி ஆடிகளை உருவாக்கினார். இந்த அமைப்பு இணைக் கற்றைகளை உருவாக்க உதவுகிறது. இவ்வகை கண்ணாடிகள் இராணுவத்தில் பயன்படுத்தப்படுகிறது.

பயன்கள்
-------

ஒளி எதிரொளிப்பும், விலக்கமும் உடைய தொலைநோக்கி வரைபடம்
முகப்பு விளக்கு, இராணுவ வானூர்தியில் சுட வேண்டிய இடத்தை காணும் கருவி, தலையில் கட்டும் விளக்கு மற்றும் தேடொளி ஆகியவற்றில் மங்கின் ஆடிகள் பயன்படுத்தப்படுகின்றன. ஒளி எதிரொளிப்பும், விலக்கமும் உடைய ஆடியை பல தொலைநோக்கிகளில் பயன்படுத்தப்படுகிறது.  ஒளியின் பாதையில் ஏற்படும் பிறழ்ச்சிகள் அனைத்தும், இந்த அமைப்பில் நீக்கப்படுகிறது.. மங்கின் ஆடிகள் சுழி திருத்தம் அமைப்பிலும் (null corrector) உபயோகப்படுகிறது..

மேற்கோள்கள்
-----------

1. ↑  Wide-field telescopes with a Mangin mirror - V. Yu. Terebizh
2. ↑  Britannica
3. ↑  Optical design fundamentals for infrared systems By Max J. Riedl
4. ↑  Jean Alexandre Rey, John Henry Johnson, *The range of electric searchlight projectors*, 1917 - page 62
5. ↑  - Vladimir Sacek, telescope-optics.net, Notes on AMATEUR TELESCOPE OPTICS, CATADIOPTRIC TELESCOPES, 10.2.1
6. ↑  Sacek, Vladimir (2006-07-14). "11.1.2. Schupmann "medial" telescope". *Telescope Optics*. Vladimir Sacek. 2009-07-05 அன்று பார்க்கப்பட்டது.
7. ↑  About adaptall-2.org - the 500mm F/8 Tele-Macro Catadioptric
8. ↑  Burge, J.H. (1993). *Advanced Techniques for Measuring Primary Mirrors for Astronomical Telescopes*. Ph.D. Thesis, University of Arizona. .  Page 168.

வெளி இணைப்புகள்
---------------

* Applications of Mangin mirrors
**நட்டாக்கி பிரியங்கா** (*Nutakki Priyanka*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 2002 ஆம் ஆண்டு சூன் மாதம் 01 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 2018 ஆம் ஆண்டு வழங்கப்பட்டது.

வாழ்க்கை வரலாறு
---------------

இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் நட்டாக்கி பிரியங்கா கலந்து கொண்டு வெற்றிகளைப் பெற்றுள்ளார். ஒன்பது வயதுக்கு உட்பட்டோர் பிரிவில் 2011, பதினோரு வயதுக்கு உட்பட்டோர் பிரிவில் 2013, 13 வயதுக்கு உட்பட்டோர் பிரிவில் 2015 போன்றவை இவருடைய வெற்றிகள் ஆகும். 

2012 ஆம் ஆண்டில் நடைபெற்ற பெண்களுக்கான ஆசிய இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும், பெண்களுக்கான உலக இளையோர் சதுரங்க சாம்பியன் பட்டப் போட்டியில் 10 வயதுக்கு உட்பட்டோர் பிரிவுப் போட்டியிலும் போட்டியிட்டு நட்டாக்கி பிரியங்கா வெற்றிகள் பெற்றார்.
2018 ஆம் ஆண்டு ஆகத்து மாதம் ரீகா தொழில்நுட்ப பல்கலைக்கழக சதுரங்கச் சாம்பியன் பட்ட்த்தின் ஏ பிரிவு போட்டியில் மிகச் சிறந்த பெண் சதுரங்க வீராங்கனை என்ற பட்டம் இவருக்குக் கிடைத்தது.

மேற்கோள்கள்
-----------

1. ↑  "FIDE Title Applications (GM, IM, WGM, WIM, IA, FA, IO)". *ratings.fide.com*.
2. ↑  National U-9 Girls Chess Championship-2011
3. ↑  National Under-11 Girls Chess Championship-2013
4. ↑  29th National Under-13 Girls Chess Championship-2015
5. ↑  "Neelash Saha & Priyanka Nutakki are U-13 Champions – The Haryana Chess Association (HCA)". 2019-01-31 அன்று மூலம் பரணிடப்பட்டது. 2019-02-07 அன்று பார்க்கப்பட்டது.
6. ↑  Asian Youth Chess Championship 2012 Under 10 Girls
7. ↑  "Chess-Results Server Chess-results.com - World Youth Championships 2012 - U10 Girls". *chess-results.com*.
8. ↑  "Chess-Results Server Chess-results.com - Riga Technical University Open 2018 - Tournament A". *chess-results.com*.

புற இணைப்புகள்
--------------

* Nutakki Priyanka chess games at 365Chess.com
பரதநாட்டிய கச்சேரியில் மிகவும் முக்கியத்துவம் வாய்ந்தது **நட்டுவாங்கம்**. இது இரண்டு வட்ட வடிவிலான வெண்கல தட்டு கொண்டு அமைக்கப்படும். இதற்கு மரக்கட்டைகளை பயன்படுத்தும் போது இது தட்டவாடி அல்லது தாளவடி எனப்படும்.

நட்டுவனார்
----------

கைத் தாளம் அல்லது தாள இசைக்கருவி கொண்டு தாளம் போடும் ஒருவர் நட்டுவனார் என அழைக்கப்படுகிறார். பொதுவாக இவரே குருவாக இருப்பார். நட்டுவனார் தாள ஜாதியுடன் இசையுடன் இசைந்து இருப்பது பரதநாட்டிய கச்சேரிக்கு இனிமை சேர்க்கும்.

முக்கியமானவர்கள்
----------------

நட்டுவனார்களில் மிக முதன்மையானவர்களான தஞ்சை நால்வர் எனப்படுபவர்கள்
* சின்னையா
* பொன்னையா
* சிவானந்தம்
* வடிவேலு

தஞ்சை நால்வருக்குப் பின் புகழ்பெற்ற அறுவர்
* பத்தநல்லூர் மீனாட்சிசுந்தரம் பிள்ளை
* காட்டுமன்னார்கோவில் முத்துகுமாரசாமி பிள்ளை
* தஞ்சாவூர் கிட்டப்பா பிள்ளை
* வழுவூர் பி. இராமையா பிள்ளை
* வைத்தீசுவரன் கோயில் முத்துசாமி பிள்ளை
* திருவிடைமருதூர் மகாலிங்கம் பிள்ளை

கே. ஜே. சரசா என்பவர் முதல் பெண் நட்டுவனார் ஆவார். இவர் வழுவூர் ராமைய்யா பிள்ளையின் மாணாக்கர் ஆவார்.

* தஞ்சாவூர் ஹேரம்பநாதன்

மேற்கோள்கள்
-----------

1. ↑
2. ↑
**வை. மு. கோபால கிருஷ்ணமாச்சாரியார்** என்பவர் 20 ஆம் நூற்றாண்டு உரையாசிரியர்களில் இவர் அதிகமான
நூல்களுக்கு உரை இயற்றியவர் ஆவார். கல்லூரிகளிலும் உயர் நிலைப்பள்ளிகளிலும்
பயிலும் மாணவர்களுக்குப் பல உரைகளை எழுதிவெளியிட்டார். இவரது உரையில் மிகுதியான வட சொற்கள் உள்ளன. இவர் விளக்கங்களை அதிகமாக எழுதும் வழக்கம் உடையவர் ஆவார்.

படைப்பு
-------

கம்பராமாயணம் (முழுவதும்), வில்லிபாரதம் (முழுவதும்), பத்துப் பாட்டு (தனித்தனிப் பாடல்களுக்கு உரை), சிலப்பதிகாரம் (அடைக்கலக் காதை, கடலாடுகாதை), திருக்குறள் பரிமேலழகர் விளக்கவுரை (சிறந்த ஆராய்ச்சி
முன்னுரையுடன்), நாலடியார், நன்னூல் (காண்டிகையுரை), சடகோபர் அந்தாதி, திருப்பாவை, சரசுவதியந்தாதி, திருவேங்கடக்கலம்பகம், அழகர் கலம்பகம், மதுரைக் கலம்பகம், முதுமொழிக்காஞ்சி, அஷ்டப் பிரபந்தம், நாலாயிர திவ்வியப் பிரபந்தம் முதலிய நூல்களுக்கு உரை எழுதியுள்ளார்.

திறன்
-----

இவரது உரைத்திறனை அறிய வில்லிபாரத உரையின் ஒரு பகுதியைக் காண்போம். விராட பருவத்தில் நிரை மீட்சிச் சருக்கம் 56 -இல்,

  முந்த ஆன்தொறு மீட்டலும் முற்கவர் பொதுவர்  

  வெந்த நெய்யென அரவம் அடங்கினர்; மிகவும்  

  வெந்த நெய்யினில் பால்துளி உகுத்தென ஆர்த்தார்  

  வந்த மச்சர்கோ மகனோடும் வந்த கோபாலர்

என்ற பாடல் அருச்சுனன் நிரை மீட்டபோது, இடையர்கள் மனம் மகிழ்ந்ததைக் குறிப்பிடுகின்றது. இப்பாடலுக்குக் கோபால கிருஷ்ணமாசாரியார் பொழிப்புரையும், அருஞ்சொற் பொருளையும் பின்வருமாறு கூறி, விளக்கம் எழுதுகின்றார்.

* **சொற்பொருள் கூறல்**: முந்த - முன்னே; ஆன்தொறு-பசுக்கூட்டத்தை; முன் கவர் பொதுவர் - முன்பு பசுக்களைக் கவர்ந்துபோன இடையர்.
* **விளக்கம்**:"வெந்த நெய்-காய்ச்சுகையில் வெண்ணெயின் நீர்ப் பசையற்ற நெய்;கொதிப்புத் தணியாத நெய்.
* **தொழில் பற்றி வந்த உவமையணி**:
	+ பால் துளி உகுத்தல், நீர்ப்பசையற்றதையும் அருமையையும்உணர்தற்கு என்க.
	+ வெந்த நெய்யென அரவம் அடங்கினர் எனவும், அந்த நெய்யினில் பால் துளி உகுத்தது என ஆர்த்தார் எனவும்
	+ கூறியன - இடத்துக்கும் சாதிக்கும் ஏற்ற உவமைகள். இங்ஙனம் கூறுவது மகா கவிகளது இயல்பு."
**மங்காராம் உதராம் மல்கானி** (*Mangharam Udharam Malkani*, டிசம்பர் 24, 1896 - டிசம்பர் 1, 1980) ஒரு புகழ்பெற்ற சிந்தி அறிஞர், விமர்சகர், எழுத்தாளர், எழுத்தாளர், இலக்கிய வரலாற்றாசிரியர் மற்றும் பேராசிரியர் ஆவார். நவீன சிந்தி நாடகங்களின் முன்னோடியாக இருந்தார். "சிந்தி இலக்கியத்தின் கிராண்ட் ஓல்ட் மேன்" என்று அறியப்பட்டார்.

ஆரம்ப வாழ்க்கை மற்றும் கல்வி
----------------------------

மால்கனி 1896 ஆம் ஆண்டு டிசம்பர் 24 அன்று ஹைதராபாத்தில் ஸ்ரீ உதவாடா மல்கானியின் நில உரிமையாளர் குடும்பத்தில் பிறந்தார். 1956 ஆம் ஆண்டில் புது தில்லி ஆசிய எழுத்தாளர்கள் மாநாட்டிற்கு சிந்தி எழுத்தாளர்களின் குழுவினரை பேராசிரியர் மல்கானி தலைமை தாங்கினார்.

தொழில்
------

கராச்சி டி.ஜே. சிந்து கல்லூரியில் சேர்ந்தார். சிந்தி சாஹித் மண்டலின் தலைவர் (சிந்தி இலக்கியச் சங்கம்). இந்திய துணைக் கண்டத்தின் பிரிவினைக்குப் பிறகு அவர் இந்தியாவுக்கு குடிபெயர்ந்தார், அங்கு அவர் மும்பை ஜெய் ஹிந்த் கல்லூரியில் சேர்ந்தார்.

22 க்கும் மேற்பட்ட புத்தகங்களை எழுதினார். சிந்து நசர் ஜி டேரிக் (சிண்டி புரோஸ் வரலாறு) எழுதியுள்ளார், அதில் அவர் 1969 இல் சாகித்திய அகாதமி விருது பெற்றார்.

அவர் சிந்தி ஆதிபி சங்கத்தை நிறுவினார்.

இறப்பு
------

1980 டிசம்பர் 1 இல் அவர் இறந்தார்.

மேற்கோள்கள்
-----------

1. ↑  "M U Malkani". *The Sindhu World*. 25 May 2016 அன்று பார்க்கப்பட்டது.
2. ↑  "35th death anniversary of the pioneer of modren Sindhi dramas Mangharam Malkani today". *The Sindh Times*. Archived from the original on 2017-06-12.. பார்த்த நாள்: 25-05-2016.
3. ↑  "A few Eminent Sindhi Litterateurs". *Muse India*. 17 மார்ச் 2016 அன்று மூலம் பரணிடப்பட்டது. 25 May 2016 அன்று பார்க்கப்பட்டது.
4. ↑  "Malkani, Mangharam Udharam". *ஒக்ஸ்போர்ட் பல்கலைக்கழகப் பதிப்பகம்*. doi:10.1093/acref/9780195644463.001.0001. 25 May 2016 அன்று பார்க்கப்பட்டது.
5. ↑  "Promoters & Preservers of Sindhyat". *Sindhi Sangat*. 25-05-2016 அன்று பார்க்கப்பட்டது. Check date values in: `|accessdate=` (உதவி)
6. ↑  "SINDHI" (PDF). சாகித்திய அகாதமி. 2 பிப்ரவரி 2017 அன்று மூலம் (PDF) பரணிடப்பட்டது. 25 May 2016 அன்று பார்க்கப்பட்டது.
7. ↑  "Mangharam Udharam Malkani 1896 -". *திற நூலகம்*. 25 May 2016 அன்று பார்க்கப்பட்டது.
8. ↑  "HYDERABAD: Dissidents to boycott SAS golden jubilee". *DAWN*. 15-12-2007.. பார்த்த நாள்: 25 May 2016.
**மங்கள் பாண்டே** (*Mangal Pandey*, இந்தி: मंगल पांडे, சூலை 19, 1827 – ஏப்ரல் 8, 1857) என்பவர் பிரித்தானியக் கிழக்கிந்தியக் கம்பனியின் வங்காளத்தின் 34வது ரெஜிமெண்ட்டில் ஒரு படை வீரராக இருந்தவர். இந்தியாவின் விடுதலைப் போராட்ட வீரர்களில் முன்னோடிகளில் ஒருவராகக் கருதப்படுகிறார். கிழக்கிந்தியக் கம்பனிக்கெதிராகக் கிளர்ச்சியில் ஈடுபட்டமைக்காக மரணதண்டனை விதிக்கப்பட்டுத் தூக்கிலிடப்பட்டார்.

வாழ்க்கைச் சுருக்கம்
--------------------

பாண்டே உத்தரப் பிரதேசத்தில் நாக்வா என்ற கிராமத்தில் பிறந்தார். நாக்வா கிராம மக்கள் தங்கள் முன்னோராக மங்கல் பாண்டேயையே குறிப்பிடுவர். மிகவும் தீவிரமான இந்துவான பாண்டே 1849 இல் ஆங்கிலேயரின் பிரித்தானியக் கிழக்கிந்தியக் கம்பனியில் தனது 22வது வயதில் இணைந்தார். அக்கம்பனியின் 34வது பிரிவில் பணிபுரிந்தார். இப்பிரிவினரே அதன் பிரித்தானிய அலுவலர்களைத் தாக்கி சிப்பாய்க் கிளர்ச்சி, 1857 அல்லது இந்திய விடுதலைப் போரை ஆரம்பித்து வைத்தவர்கள்.

1857 நிகழ்வு
------------

கல்கத்தாவின் பரக்பூர் நகரில் மார்ச் 29, 1857 மாலையில் தனது பிரிவில் உள்ள பல சிப்பாய்கள் கிளர்ந்தெழுத்த நிலையில் உள்ளார்கள் என லெப்டினண்ட் போ (Baugh) என்பவன் அறிவித்தான். அத்துடன் அவர்களில் மங்கள் பாண்டே என்பவன் துப்பாக்கியுடன் மற்றைய சிப்பாய்களை கிளர்ச்சிக்கு வருமாறு அழைத்துக் கொண்டிருந்ததாகவும் முதலில் காணும் வெள்ளைக்காரரை சுட்டு விடுவதாகவும் பயமுறுத்திக் கொண்டிருப்பதாகவும் அறிவித்தான். போ உடனேயே தனது குதிரையில் ஏறி வாளையும் உருவிக்கொண்டு சிப்பாய்களை நோக்கிச் சென்றார். குதிரைச் சத்தத்தைக் கேட்ட பாண்டே அங்கிருந்த பீரங்கியின் பின்னால் மறைந்து கொண்டு போவை நோக்கிச் சுட்டார். எனினும் அது குறி தவறி குதிரையைத் தாக்கியது. போ பாண்டேயை நோக்கிச் சுட ஆரம்பித்தான். பாண்டே தனது வாளை உருவி போவைத் தாக்கிக் காயப்படுத்தினான். அதன் பின்னரே ஷேக் பால்ட்டு என்ற வேறொரு சிப்பாய் பாண்டேயை மேலும் தாக்காதாவாறு தடுத்து நிறுத்தினான். பாண்டே பின்னர் கைது செய்யப்பட்டு ஒரு வார விசாரணைக்கு பின்னர் அவருக்கு மரண தண்டனை விதிக்கப்பட்டது. ஏப்ரல் 8, 1857 இல் அவர் தூக்கிலிடப்பட்டார். 34வது இராணுவப் பிரிவு தனது அலுவலர்களைப் பாதுகாக்கத் தவறியமைக்காக மே 6 ஆம் நாள் கலைக்கப்பட்டது.

பாண்டேயின் தாக்குதல் இந்தியர்களின் எழுச்சிக்கு முன்னோடியாகப் பலராலும் பார்க்கப்படுகிறது. மங்கள் பாண்டே "தியாகி" எனப் பின்னால் கருதப்பட்டர்.

திரைப்படம்
----------

மங்கள் பாண்டேயின் வரலாற்றைச் சித்தரிக்கும் சில திரைப்படங்கள் வெளி வந்தன. *The Rising* என்ற திரைப்படம் 2005 இல் வெளிவந்தது

நினைவுகள்
---------

இந்திய அரசு மங்கள் பாண்டே நினைவாக அக்டோபர் 5, 1984 இல் அஞ்சல் தலை ஒன்றையும் முதல்-நாள் உறையையும் வெளியிட்டது.

மேற்கோள்கள்
-----------

1. ↑  Misra, Amaresh, *Mangal Pandey: True Story of an Indian Revolutionary*, 2005, Rupa & Co. publisher, Delhi
2. 1 2 3 4  [Source: "The Indian Mutiny of 1857", Col. G. B. Malleson, reprint 2005, Rupa & Co. Publishers, New Delhi]
3. ↑  பாலிவுட் : மங்கள் பாண்டே - எழுச்சி :: விமர்சனம் (பாஸ்டன் பாலாஜி)

வெளி இணைப்புகள்
---------------

* மங்கள் பாண்டே
* விடுதலை வீரர்கள் - மங்கள் பாண்டே பரணிடப்பட்டது 2007-02-08 at the வந்தவழி இயந்திரம்
* Indian Postal Service's commemorative stamp on Mangal Pandey
* எழுச்சிக்குத் தலைமை தாங்கிய மனிதன்
* The man who started the Revolt
* In the Footsteps of Mangal Pandey
* The Great Mutiny: India's War for Freedom பரணிடப்பட்டது 2006-08-21 at the வந்தவழி இயந்திரம்
ஒரு நவீன பால்மோரல் தொப்பி.
இசுக்கொட்டிய மொழியில் **பால்மோரல் பொனட்** (Balmoral bonnet) என்று அழைக்கப்படும் **பால்மோரல் தொப்பி** இசுக்கொட்டியப் பாரம்பரியத் தொப்பி ஆகும். இது முறை சார்ந்ததும், முறை சாராததுமான உயர்நிலப் பகுதி உடைகளுடன் அணியத்தக்கது. 16 ஆம் நூற்றாண்டில் இருந்தாவது புழக்கத்தில் இருந்துவரும் இத் தொப்பி, மென்மையான கம்பளியினால் பின்னப்படுவது. இதன் உச்சி தட்டையாக இருக்கும். இசுக்கொட்லாந்தின் அரச குடும்ப வதிவிடமான பால்மோரல் கோட்டைமனையின் பெயரைத் தழுவியே இத் தொப்பிக்குப் பெயர் ஏற்பட்டது. இது, இதே போன்ற, முறைசாரா வகையைச் சார்ந்த டாம் ஓ சான்டர்; முறைசார்ந்ததும், முறைசாராததுமான தேவைகளுக்குப் பயன்படக்கூடிய கிளென்காரி பொனெட் ஆகிய தொப்பிகளுக்கு மாற்றாகப் பயன்படக்கூடியது.

வடிவமைப்பு
----------

முன்னர் இத் தொப்பியின் மேற்பகுதி மிகவும் பெரிதாக இருந்தது. இப்பொழுது சிறிதாக உள்ளது. மென்மையான துணியால் ஆன இத் தொப்பி கடும் நீலம், கறுப்பு, பச்சை ஆகிய நிறங்களிலேயே பெரிதும் காணப்படுகிறது. தொப்பியின் கீழ் விளிம்போரம் காணப்படும் துணிப் பட்டை ஒன்றுடன் இணைந்ததாகத் தொப்பியின் பின்புறம் நாடா ஒன்று இருக்கும். இது சில சமயங்களில் பின்புறத்திலிருந்து தொங்கியவாறு காணப்படும். முன்னர் இந்த நாடா தொப்பியைத் தலையோடு இறுகக் கட்டுவதற்குப் பயன்பட்டதாகத் தெரிகிறது. தொப்பியின் இடது புறத்தில் படைத்துறை சார்ந்த அல்லது இனக்குழு சார்ந்த சின்னம் பொருத்தப்படுவது உண்டு.

இவற்றையும் பார்க்கவும்
----------------------

* தொப்பி
**வை. சுந்தரேச வாண்டையார்** *(V. Sundaresa Vandaiyar)* இலக்கியம்,கல்வெட்டு ஆகியவற்றை ஆதாரங்களாகக் கொண்டு தமிழாராய்ச்சி செய்த தமிழ் அறிஞர்களுள் ஒருவராவார்.

பிறப்பும் கல்வியும்
-------------------

தமிழ்நாட்டின் சிதம்பரத்தை அடுத்துள்ள இராதாநல்லூர் என்ற ஊரில் வைத்தியலிங்கம்-சிவகங்கையம்மை தம்பதியருக்கு மகனாக 115-12-1899 ஆம் ஆண்டு திசம்பர் மாதம் 15 ஆம் தேதியன்று பிறந்தார். சிதம்பரம் நகரத்திலுள்ள பச்சையப்பன் உயர்நிலைப்பள்ளியில் பள்ளிக் கல்வியை முடித்தார். சென்னைப் பல்கலைக்கழகப் புலவர் தேர்வில் தேர்ச்சி பெற்றார்.

பணிகள்
------

முதன்முதலில் திருவையாறு அரசர் கல்லூரியில் ஆசிரியராக பணிபுரியத் தொடங்கினார். பணிகளுக்கிடையே கல்வெட்டு ஆராய்ச்சியிலும் ஈடுபட்டார். சதாசிவப் பண்டாரத்தாரிடம் கல்வெட்டுகளை ஆய்வு செய்யும் முறையைக் கற்றார். அண்ணாமலைப் பல்கலைக்கழக திராவிட மொழியியல் துறையில் ஆராய்ச்சியாளராகவும் பணிபுரிந்துள்ளார். பின்னர் திருப்பனந்தாள் செந்தமிழ்க் கல்லூரியில் பேராசிரியராகவும், சென்னைத் தமிழ் வளர்ச்சிக் கழகத்தில் ஆராய்ச்சியாளராகவும், உறுப்பினராகவும் இருந்தார். 

### எழுதிய நூல்கள்

* கொட்டையூர்த் தல வரலாறு
* செம்பியன் மாதேவியார்
* திருவுசாத்தானக் கல்லெழுத்து
* அன்பு நெறியினர் வாழ்க்கை
* கல்வெட்டுத் தரும் கருத்துக்கள்
* கரும்படு சொல்லி மாலை
* அப்பர் ஐம்மணி மாலை
* மயிலாப்பூர்ப் பதிகம்
* தமிழ்நாட்டுக் கோயில் கல்வெட்டுக்கள்
* திருக்குறுகை வீரட்டம் திருநேரிசை
* இரண்டாந் திருமுறையில் உள்ள தலங்கள்
* பரிமேலழகர் உரையில் வந்துள்ள இலக்கணக் குறிப்புகள்
* முப்பது கல்வெட்டுக்கள்.

#### பெற்ற பட்டங்கள்

தருமபுரம் ஆதீனம் இவருக்கு,*கல்வெட்டு ஆராய்ச்சிக் கலைஞர்* எனும் பட்டத்தை வழங்கினார். குத்தாலம் வாழ் மக்கள், இவர் பணிகளைப் பாராட்டி,*சைவ சித்தாந்த வித்தகர்* என்ற பட்டத்தையும் வழங்கியுள்ளனர்.

##### மறைவு

வை. சுந்தரேச வாண்டையார் 1969 ஆம் ஆண்டு சூன் மாதம் 04 ஆம் தேதியன்று இம்மண்ணுலக வாழ்வை நீத்தார்.

மேற்கோள்கள்
-----------

1. ↑  வாண்டையார், வை சுந்தரேச (2009). "முப்பது கல்வெட்டுகள்: மூலம், விளக்கவுரை ஆகியவற்றுடன் கூடியன". பழனியப்பா பிரதர்ஸ். 2023-05-19 அன்று பார்க்கப்பட்டது.
2. ↑  "உக்கல் கோயிலின் ராசராச சோழன் காலத்துக் கல்வெட்டு Read more at: https://tamil.oneindia.com/art-culture/essays/2010/rajaraja-chozhan-stone-inscriptions-ukkal-temple.html". one India.. பார்த்த நாள்: 19 May 2023.
**ப்ரோபோத் பர்கிதி** என்பவர் இந்திய சோசலிஸ்ட் யூனிட்டி மையம் (கம்யூனிஸ்ட்) (SUCI (C)) கட்சியைச் சேர்ந்த இந்திய அரசியல்வாதி ஆவார். முப்பது ஆண்டுகளுக்கு மேலாக மேற்கு வங்க சட்டமன்றத்தில் குல்தாலி தொகுதியில் இருந்து அவர் சட்டமன்ற உறுப்பினராக தேர்ந்தெடுக்கப்பட்டார்.

1971 ஆம் ஆண்டு மேற்கு வங்க சட்டமன்ற தேர்தலுக்கு முன்னர் புர்கித் கடத்தப்பட்டார்.

1985 ஆம் ஆண்டு மோதல் ஏற்பட்டபோது இரண்டு இந்திய தேசிய காங்கிரஸ் ஆதரவாளர்கள் கொல்லப்பட்டதற்காக, பர்ர்கைட் மற்றும் பிறருக்கு எதிராக 1996 ம் ஆண்டு வழக்கு நீதிமன்றத்தில் வழக்கு போடப்பட்டது. 1997 நவம்பர் 12 இல், ஆலிபூர் அமர்வு நீதிமன்றம், விசாரணையை நடத்தியது, ஆறு நபர்களைக் குற்றவாளி மற்றும் புர்க்கித் உட்பட 32 பேரை விடுவித்தது.   பின்னர் மேல்முறையீடானது உயர் நீதிமன்றத்தில் மாநில அரசால் தாக்கல் செய்யப்பட்டது, இதில் 2005 ஆம் ஆண்டு புர்கிட் மற்றும் 6 பேருக்கு கொலைக்கான ஆயுள் தண்டனை வழங்கப்பட்டது. இந்திய சோசலிஸ்ட் யூனிட்டி மையமானது இதை ஒரு பொய் வழக்கு என்றும், இந்த நீதிமன்ற தீர்ப்பானது இந்திய கம்யூனிஸ்ட் கட்சி (மார்க்சிஸ்ட்) (சிபிஐ (எம்)) ஆகியவற்றின் சதித்திட்டத்தால் வழங்கப்பட்டது என்று கூறியது. 27 பிப்ரவரி 2007 அன்று இந்திய உச்ச நீதிமன்றம் கல்கத்தா உயர்நீதிமன்றத்தின் பெஞ்ச் வழங்கிய தீர்ப்புக்கு எதிராக பிரபாகு புர்கேட் தாக்கல் செய்த மேல்முறையீட்டை தள்ளுபடி செய்தது.

மேற்கோள்கள்
-----------

1. 1 2  "suci.in" (PDF). suci.in. 2012-02-11 அன்று மூலம் (PDF) பரணிடப்பட்டது. 2012-07-12 அன்று பார்க்கப்பட்டது.
2. ↑  Jyoti Basu (1998). *Documents of the Communist Movement in India: 1971-72*. National Book Agency. பக். 437. பன்னாட்டுத் தரப்புத்தக எண்:978-81-7626-019-0. .
3. ↑  The Telegraph - Calcutta : Bengal
4. ↑  "The Hindu : National : Life-term for MLA". 2011-02-01 அன்று மூலம் பரணிடப்பட்டது. 2017-08-10 அன்று பார்க்கப்பட்டது.
5. ↑  PROBODH PURKAIT versus STATE OF WEST BENGAL & ORS: Judgment of the Supreme Court of India
**சாகரிக்கா சந்தனி கோமஸ்** (*Sagarika Chandani Gomes*, 19 அக்டோபர் 1961 – 13 செப்டம்பர் 1989), இலங்கையின் செய்தி ஒளிபரப்பாளராகவும், ஆர்வமுள்ள கலைஞராகவும் இருந்த இவர் இலங்கை ரூபாவாகினி கூட்டுத்தாபனத்தில் பணியாற்றினார்.

ஆரம்ப கால வாழ்க்கை
------------------

இவர் 1961 அக்டோபர் 19 அன்று கொழும்பில் நான்கு உடன்பிறப்புகளுடன் குடும்பத்தில் இளையவராக பிறந்தார். இவர் தனது கல்லூரி காலத்திலேயே தனது கலைத் திறனை வளர்த்துக் கொண்டார். இவர் வஜிரா சித்ரசேனரிடமிருந்து நடனத்தைக் கற்றார். *லோனா முனி ராஜகே ஸ்ரீ தலதா பென்வாமி* என்ற நூர்த்தி பாடலைப் பாடி பொது அரங்கில் நுழைந்தார். இந்த காலத்தில், இவர் டவர்ஹால் அறக்கட்டளையில் புத்தகக் காவலராக பணிபுரிந்தார். இருப்பினும், இவரது தொழில் தொலைக்காட்சியில் இலவசமாக செய்திகளை வாசிப்பதிலேயே இருந்தது.  பயங்கரவாத காலத்தில் அரசாங்க செய்திகளை வானொலியிலும், தொலைக்காட்சியிலும் படித்து வந்தார். பின்னர், தனது நாடகப் படிப்பைத் தொடர டவர்ஹால் அறக்கட்டளை உதவித்தொகையில் 1993இல் கொல்கத்தாவுக்கு முதன்முதலில் இந்தியா சென்றார். 

1987-89 ஜேவிபி புரட்சியின் போது, ​​ரூபாவாஹினி நிறுவனம் மற்றும் சுயாதீன தொலைக்காட்சி வலையமைப்பின் ஊழியர்கள், சமதன் பியாசிரி தலைமையிலான தேசபக்தி விடுதலை அமைப்பின் (தேசபிரேமி ஜனதா வியபாரயா) மக்கள் விடுதலை முன்னணியின் (ஜே.வி.பி) ஒரு பிரிவினரால் அச்சுறுத்தப்பட்டனர். அச்சுறுத்தலை அடுத்து, செய்தி ஒளிபரப்பாளர்கள் பலர் மாலை செய்திகளை வழங்க மறுத்துவிட்டனர். தகவல் செய்தித் துறை அமைச்சர் ஏ. ஜே. இரணசிங்க சகாரிகா இவரை அணுகி மாலை செய்திகளை படிக்குமாறு கேட்டுக் கொண்டார். இவரும் செய்திகளை வசித்தார்.

இறப்பு
------

1989 செப்டம்பர் 13 அன்று, அடையாளம் தெரியாத சிலரால் இவர் தனது வீட்டிலிருந்து கடத்தப்பட்டார். பின்னர் இவர் கடற்கரைக்கு அழைத்துச் செல்லப்பட்டு, பாலியல் பலாத்காரம் செய்யப்பட்டு கொல்லப்பட்டார். கொலைகாரர்கள் ஒருபோதும் அடையாளம் காணப்படவில்லை. ஜே.வி.பி. இதற்கு பின்னணியில் இருந்ததாக குற்றம் சாட்டப்பட்டது. இறப்பதற்கு முன், சில நாட்களில் இராணுவ அதிகாரியாக இருக்கும் தனது காதலனுடன் திருமணத்தைத் தொடங்க உத்தேசித்திருந்தார்.

மேற்கோள்கள்
-----------

1. ↑
2. 1 2 3
3. ↑  "Sagarika who sacrificed her life on the beach: It has been 23 years since Sagarika was killed". *Dinamina*. 2020-12-22 அன்று பார்க்கப்பட்டது.
4. ↑  "The JVP and LTTE are two of a kind". *Daily News*.. பார்த்த நாள்: 6 November 2019.
5. ↑  "Satanin Satana': Putting the record straight". Daily Mirror.. பார்த்த நாள்: 6 November 2019.
**சாகா** ( *Shaka* ) பொ.ச.325-345-இல் ஆட்சி செய்த குசானப் பேரரசின் கடைசி ஆட்சியாளர்களில் ஒருவராக இருக்கலாம்.  இவர் இரண்டாம் வாசுதேவனுக்குப் பிறகு ஆட்சிக்கு வந்திருக்கலாம். இரண்டாம் வாசுதேவனின் நாணயங்கள் 'வாசு' என்று எழுதப்பட்ட அதே இடத்தில், பிராமி எழுத்துமுறையில் சாகாவைப் பற்றி எடுத்துச் செல்லும் குசான தங்கக் காசுகளின் தொகுப்பு ஒன்று கிடைத்துள்ளது. எனவே சாகா என்பது வெளியிடப்பட்ட மன்னனின் பெயர் என்று கருதுவது இயற்கையானது. இந்த நாணயங்கள். சமுத்திரகுப்தரின் புகழ்பெற்ற அலகாபாத் தூண் கல்வெட்டில், அவருக்கு மரியாதை செலுத்திய ஆட்சியாளர்களில் ஒருவராக "தேவபுத்ர சாகி சகான்சாகி சாகா முருண்டா" எனற ஒருவரின் குறிப்பு உள்ளது என்பது இந்தக் கருத்துக்கு மேலும் ஒரு ஆதரவாகும். இந்த சூழலில், சாகா ஒரு தலைப்பாக இருக்கலாம். அது ஒரு பழங்குடியைக் குறிக்கலாம் அல்லது தனிப்பட்ட பெயராகவும் இருக்கலாம். எப்படியிருந்தாலும், இது சாகா நாணயங்களுடன் தொடர்புடையதாகத் தெரிகிறது. துரதிர்ஷ்டவசமாக, அலகாபாத் கல்வெட்டின் தேதி அறியப்படவில்லை. எனவே, சுமார் 4 ஆம் நூற்றாண்டின் மத்தியில் சாகாவுடன் ஒப்பிடலாம் .

தொல்லியல் ஆய்வாளர் இராபர்ட் கோப்ல்,  சாகா என்பது ஒரு ஆட்சியாளரின் பெயர் என்று நினைக்கவில்லை. மாறாக, அவர் நாணயங்களை பழங்குடிகள் வெளியிட்டதாக நினைத்தார். ஆனால் மைக்கேல் மிச்சினரும்  மேலும் பல அறிஞர்களும் சாகா ஒரு தனிப்பட்ட பெயர் என்று நினைக்கிறார்கள்.

பல குசான ஆட்சியாளர்கள் தங்கள் நாணயங்களின் பின்புறத்தில் ஓஷோவை (அநேகமாக சிவனின் காளை வாகனம்) பயன்படுத்தியதாக அறியப்பட்டிருந்தாலும், சாகாவின் நாணயங்கள் அனைத்தும் பின்புறத்தில் பெண் கடவுளான அர்தோக்சோ தேவியைக் கொண்டுள்ளன. 

பொ.ச. 78-க்கும் 128-க்கும் இடைப்பட்ட காலத்தில் தொடங்கிய ஒரு வரலாற்று காலத்திற்கு 'சாகா-குசான்' என்ற சொல்லை ஒரு முத்திரையாகப் பயன்படுத்திய ஆதாரங்களும் உள்ளன.  இது வட இந்தியாவில் பல அகழ்வாராய்ச்சி செய்யப்பட்ட எச்சங்களுடன் தொடர்புடையது. இது கட்டிட நடவடிக்கைகள் மற்றும் சிவப்பு பளபளப்பான மட்பாண்டங்கள், மட்பாண்ட உருவங்கள் போன்ற கலைப்பொருட்களை வெளிப்படுத்தியது.  கண்டுபிடிக்கப்பட்ட எச்சங்கள், தரை மற்றும் கூரைக்கு ஓடுகள் போன்ற அதிநவீன கட்டுமான நடைமுறைகளைக் காட்டியது. சாகா-குசானா தளங்களில் காணப்படும் சில நாணயங்கள் உட்பட பொருட்கள் தில்லியின் பல இடங்களிலும், நஜாப்கருக்கு அருகிலுள்ள ஜாதிக்ரா நஹர் மற்றும் பட்லி கி சாராய்க்கு அருகிலும் கண்டுபிடிக்கப்பட்டன. தொல்பொருள் ஆராய்ச்சியாளர்கள் இது சமகால குடியேற்றங்களுக்கிடையேயான தொடர்பைக் குறிக்கிறது அல்லது இந்த தளங்கள் சாகா-குசானப் பேரரசின் செல்வாக்கின் கீழ் இருந்தன என்று நம்புகின்றனர்.

சான்றுகள்
---------

1. ↑  CNG Coins
2. ↑   *Indian Numismatic Studies* K. D. Bajpai p.112
3. ↑  Münzprägung des Kušānreiches, Vienna: Verlag der Österreichischen Akademie der Wissenschaften, 1984
4. ↑  Oriental Coins and their Values: The Ancient and Classical World, London: Hawkins Publications, 1978
5. ↑  Allen, John (1914). *Catalogue of the coins of the Gupta dynasties*. பக். xxxviii. .
6. 1 2  Digital Press (n.d.). *Combined modern, medieval, and ancient India*. Digital Press. பக். 131.
7. ↑  Katariya. *Ancient History of Central Asia: Yuezhi origin Royal Peoples: Kushana, Huna, Gurjar and Khazar Kingdoms*. Adesh Katariya. பக். 129.

|
|  |
| முன்னர்**மூன்றாம் கனிஷ்கன்** | **குசான ஆட்சியாளர்**சுமார் 325 - 345 | பின்னர்**கிபுனாடா** |

வெளி இணைப்புகள்
---------------

* Online catalogue of coins of Shaka
*அக்ளிபோல்*, **பால்சமீன்** (நடு), மற்றும் *மாலக்பெல்* (முதல் நூற்றாண்டு; பல்மைரா அருகில், சிரியா)
**பால்சமீன்** (*Baalshamin*) அல்லது **பா'அல் சமெம்** (*Ba'al Šamem*) (அரமேயம்: ܒܥܠ ܫܡܝܢ), பொருள்: 'சொர்க்கத்தின் பிரபு', வடமேற்கு செமத்திய இனக் கடவுளாக அறியப்படுகின்றார். மத்திய கிழக்கின் வெவ்வேறு இடங்களுக்குத் தகுந்தபடி அல்லது வெவ்வேறு காலகட்டங்களில் இப்பட்டம் பல்வேறு கடவுளருக்கு உரித்தாக்கப்பட்டிருக்கிறது. குறிப்பாக கேனான்/போனீசியா, சிரியா தொல்லியல் கல்வெட்டுக்களில் இவ்வாறு பயன்படுத்தப்பட்டுள்ளதைக் காணலாம். இது பெரும்பாலும் இடி/மழை கடவுளான அடாடுக்கு (பால்/ பா‘அல்) பயன்படுத்தப்படுகின்றது. பால்சமீன் இசுலாமியத்திற்கு முன்பான பல்மைராவில் கொண்டாடப்பட்ட இரு கடவுள்களில் ஒருவராவார். மற்ற முதன்மைக் கடவுள் பெல் ஆவார்.கழுகும் மின்னல் கொடியும் இவரது சிறப்புக்கூறுகளாக உள்ளது. நிலாக் கடவுளான அக்ளிபோல், சூரியக் கடவுளான மாலக்பெல் ஆகியோருடன் இவரும் இணைந்து முக்கடவுளராக வழிபடப்பட்டனர்.

மேற்சான்றுகள்
-------------

1. ↑  நூல்களில் சிரியாவின் கடவுளாகவும் போனீசியக் கடவுளாகவும் இவ்வாறே முறையாக அழைக்கப்படுகிறார். மற்ற பெயர்கள் வருமாறு: பா'அல் ஷமீன், பா'அல்-ஷமெம், பா'அல் ஷமீம், பால் ஷமெம்
2. ↑  Dirven, Lucinda (1999). *The Palmyrenes of Dura-Europos: A Study of Religious Interaction in Roman Syria*. BRILL. பக். 76. பன்னாட்டுத் தரப்புத்தக எண்:978-90-04-11589-7.. பார்த்த நாள்: 17 July 2012.
3. ↑  Kaizer, Ted (2002). *The Religious Life of Palmyra: A Study of the Social Patterns of Worship in the Roman Period*. Franz Steiner Verlag. பக். 87, 88, 140. பன்னாட்டுத் தரப்புத்தக எண்:978-3-515-08027-9.. பார்த்த நாள்: 17 July 2012.

வெளியிணைப்புகள்
---------------

* Kaizer, Ted: *The religious life of Palmyra*. Stuttgart: Franz Steiner Verlag, 2002.
**அலார்சைட்டு** *(Alarsite)* என்பது AlAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் அலுமினியமும் ஆர்சனேட்டும் கலந்த கனிமமாகக் கருதப்படுகிறது. இக்கனிமங்களின் உட்கூறுகளை அடிப்படையாகக் கொண்டே பெயர் வருவிக்கப்பட்டுள்ளது. நொறுங்கக் கூடியதாகவும் நிறைவுறா படிக முகப்பும் கொண்ட மணிகளாக முக்கோணச் சீர்மையில் அலார்சைட்டு தோன்றுகிறது. 5 முதல் 5.5 என்ற மோவின் கடினத்தன்மை மதிப்பும் 3.32 என்ற ஒப்படர்த்தியும் கொண்டதாக இக்கனிமம் உள்ளது.நிறமற்றும் வெளிர் மஞ்சள் சாயலும் கொண்டு பகுதியாக ஒளி உமிழக்கூடிய பண்பைக் கொண்டுள்ளது. கண்ணாடி போன்ற பளபளப்பு கொண்ட இக்கனிமம் ஓரச்சு (+) உடன் ஒளிவிலகல் குறிப்பெண் nω = 1.596 மற்றும் nε = 1.608 அளவுகளை பெற்றுள்ளது.

உருசியாவின் தூரக்கிழக்கு பிரதேசம், கம்சாத்கா பிரதேசம், டோல்பாச்சிக் எரிமலையில் உள்ள நீராவித் துளைகள் போன்ற இடங்களில் காணப்பட்டதாகத் தெரிவிக்கப்படுகிறது.பெதோட்டோவைட்டு, கிளியுசெவ்சிகைட்டு, லாமெரைட்டு, நபோகோயிட், அட்லாசோவைட்டு, லேங்பெய்னைட்டு, ஏமடைட்டு மற்றும் டெனோரைட்டு போன்ற கனிமங்களுடன் கலந்தும் அலார்சைட்டு காணப்படுகிறது.

மேற்கோள்கள்
-----------

1. 1 2  Handbook of Mineralogy
2. ↑  Fact sheet from Mindat.org
3. ↑  Fact sheet from Webmineral.com
**சிம்மராசி** (*Simmarasi*) 1998 ஆம் ஆண்டு வெளிவந்த தமிழ்த் திரைப்படமாகும். ஈரோடு சௌந்தர் இயக்கத்தில் வெளிவந்த இத்திரைப்படத்தில் சரத்குமார், குஷ்பு, மனோரமா, ஆனந்த் ராஜ் மற்றும் பலர் நடித்துள்ளனர்.

வகை
---

மசாலாப்படம் / நாடகப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மாணிக்கவாசகம் (சரத்குமார்) புகையிரதத்தில் பயணம் செய்துகொண்டு வரும் வழியில் ஜாதிச்சண்டை போடும் ஊர் மக்களுக்குப் புத்தி கூறுகின்றார். பின்னர் படிப்படியாக அவ்வூர் மக்களின் நன்மதிப்பினைப் பெற்ற குடும்பமாக அவர் குடும்பமும் விளங்குகின்றது. அதேசமயம் அவ்வூரில் ஜாதி இல்லையேல் தான் இல்லை என்ற மூட நம்பிக்கைக் கொள்கையில் மூழ்கிப் போனவராக வாழ்கின்றவர் வேளாளர் சாதியைச் சார்ந்த மருதநாயகம் (ஆனந்தராஜ்). ஒருசமயம் அவர் வீட்டுக் குழந்தையை நெருப்பில் இருந்து காத்த வாய்பேச முடியாத ஒருவரை தன் வீட்டினுள் நுழைந்து தன் ஜாதிக் குழந்தையினைத் தீண்டிய காரணத்தினால் தீயில் இட்டு கொளுத்த முயற்சியும் செய்கின்றார். இவ்வாறு செய்யத்துணியும் சமயம் காப்பாற்றுகின்றார் மாணிக்கவாசகம். இச்சம்பவத்தினைத் தொடர்ந்து மாணிக்கவாசகத்தின்மீது வெறுப்பினைக் கொண்டிருக்கும் மருதநாயகம் அவரைப் பழிவாங்குவதற்கு சமயம் வருவரை காத்திருக்கின்றார். அதேவேளை மாணிக்கவாசகத்தின் மகனும் வெளியூரிலிருந்து அவ்வூருக்கு வருகின்றான். அவனும் தனது நண்பர்களின் திட்டத்தைப்போல அவ்வூரில் ஒரு தொழிற்சாலையை ஆரம்பிப்பதற்கான திட்டத்தைத் தன் தந்தைக்கும் கூறுகின்றான். அதனைக்கேட்டு தனது முழுச் சம்மதத்தையும் தெரிவிக்கின்றார் மாணிக்கவாசகம். ஆனால் மாணிக்கவாசகத்தின் நண்பர் அவரது மகனின் நண்பர்கள் வயலுக்குள் பாதணியுடன் உள்நுழைவதனைப் பார்த்து கோபம் கொண்டு தடுக்கின்றார். இதனைப் பார்த்து மாணிக்கவாசகத்தின் மகன் அவரைத் தாக்கவே அங்கு வரும் மாணிக்கவாசகம் தனது மகனின் கன்னத்தில் அறைகின்றார். இச்சம்பவத்தினைத் தொடர்ந்து தனது தந்தைமீது வெறுப்புடன் இருக்கும் அவர் மகன் மருதநாயகத்தின் வஞ்சகமான சொற்களால் அவருடன் கூட்டுவைத்து பின்னர் மருதநாயகம் கேட்டபடி அவருக்கே மகனாக தத்தெடுக்கப்படுகின்றார்.காவல்துறையில் அதிகாரியாக பதவியேற்றபின்னர் தனது தந்தையைக் கைது செய்யச் செல்லும் பொழுது தனது தந்தையெனக் கருதிவந்தவர் அனாதையாகவிருந்த தன்னைக் காப்பாற்றி வளர்த்து வருபவர் என்ற கதையினை தான் தாயாகக் கருதியவர் சொல்லக் கேட்டுத் தெரிந்து கொள்கின்றார். இதனைத்தொடர்ந்து மாணிக்கவாசகத்துடன் அவர் சேருகின்றாரா இல்லை மருநாயகத்துடன் சேருகின்றாரா என்பது திரைக்கதை முடிவு.

துணுக்குகள்
-----------

வெளியிணைப்புகள்
---------------
**சொற்பொருள் இயல்பு** (semantic property) என்பது, ஒரு சொல்லின் பொருள் குறிக்கும் கூறுகளைக் கொண்டிருக்கிறது. ஒருவர் ஒரு சொற்றொடரை இன்னொருவருக்குக் கூறும்போது அத் தொடரிலுள்ள ஒவ்வொரு சொல்லும் அதைக் கேட்பவருடைய மூளையில் அச் சொல் தொடர்பான பல தகவல்களாகப் புரிந்துகொள்ளப்படுகிறது. இவையே அச் சொல்லின் சொற்பொருள் இயல்புகளாகும்.

எடுத்துக் காட்டாக, *சிறுவன் பாடசாலைக்குப் போனான்.* என்று சொன்னால் தமிழ் மொழியைப் புரிந்து கொள்ளக்கூடியவர்கள் அச் சொற்றொடரிலிருந்து பல தகவல்களைப் பெறுகிறார்கள். *சிறுவன்* எனும்போது *ஆண்*, *இளம் வயதினன்* போன்ற தகவல்களையும், *பாடசாலை* என்பதிலிருந்து *பாடம் சொல்லிக்கொடுக்கும் இடம்*, *கட்டிடம்* போன்ற தகவல்களையும் புரிந்து கொள்ள முடிகிறது. இவ்வாறு புரிந்து கொள்ளப்படுபவையே அச் சொற்களின் சொற்பொருள் இயல்புகள் எனப்படுகின்றன.

இச் சொற்பொருள் இயல்புகள் சொல்லொன்றின் பொருளின் பகுதிகளாக அமைகின்றன. *அப்பா, மகன், நடிகன், எருது, சேவல்* போன்ற சொற்களின் பொருள்களின் ஒரு பகுதியாக *ஆண்* என்னும் சொற்பொருள் இயல்பு உள்ளது. மேலே கூறப்பட்ட சொற்களில் *அப்பா, மகன், நடிகன்* என்பவற்றில் *மனிதன்* என்ற சொற்பொருள் இயல்பும் அடங்கியிருப்பதைக் காணலாம்.

இவற்றையும் பார்க்கவும்
----------------------

* சொற்பொருள் வகுப்பு
* சொற்பொருள் அம்சம்
**பால்ச்சோ** (Balchao) அல்லது பால்சாவ் என்பது கோவாவிலிருந்து (கடலோர மேற்கு இந்தியாவில்) அறிமுகப்படுத்தப்பட்ட ஒரு உமிழும் உணவு ஆகும். இது கிட்டத்தட்ட ஊறுகாய் போன்றது எனக் கூறப்படுகின்றது.  இது கோன் உணவுகளிலேயே ஒரு காரமான கடல் உணவு அல்லது இறைச்சி உணவாகும்.

தேவையான பொருட்கள்
-----------------

பால்சோ என்பது சமையல் முறைகளில் ஒன்று ஆகும். இது ஒரு காரமான மற்றும் உறுதியான தக்காளி-மிளகாய் சாஸில் மீன் (டி பீக்ஸ்), இறால்கள் (டி காமாரியோ) அல்லது பன்றி இறைச்சி (டி போர்கோ) ஆகியவற்றைக் கொண்டு தயாரிக்கப்படுகிறது.  இது ஊறுகாயை போன்று கெடாமல் மற்றும் மீண்டும் சூடாக்கத் தேவையிலாமலும் அதிக நாட்களுக்கு பயன்படுத்தலாம். சிலர் கோவான்கள் புளி சாஸில் இறால் பால்சோவை உருவாக்குகிறார்கள்.

கொங்கணியில் *கால்ம்போ* எனப்படும் உலர்ந்த இறாலில் இருந்து பாரம்பரியமான பால்ச்சோ தயாரிக்க தயாரிக்கப்படும் பேஸ்ட்டைப் பயன்படுத்துகிறது.

இந்த பால்சோவை சமைக்க இறால், எண்ணெய், நறுக்கிய வெங்காயம், தக்காளி, பூண்டு விழுது அல்லது கிராம்பு, இஞ்சி விழுது அல்லது இஞ்சி, உலர்ந்த சிவப்பு மிளகாய், சீரகம், கடுகு, இலவங்கப்பட்டை, கிராம்பு, சர்க்கரை, வினிகர் மற்றும் உப்பு ஆகியவை பயன்படுத்தப்படுகிறது.

தயாரிப்பு
---------

அதை எவ்வாறு தயாரிப்பது என்பதை விவரிக்கும் முறைகள், இறால்களை சுத்தம் செய்வது அதை வடிவமைத்து ஒரு பெரிய கிண்ணத்தில் உப்பு தெளித்து அதை ஒதுக்கி வைக்க பரிந்துரைக்கின்றன. சிவப்பு மிளகாய், சீரகம், கடுகு, கிராம்பு, இலவங்கப்பட்டை ஆகியவற்றை உலர்ந்த வாணலியில் நறுமணம் வரும் வரை வறுக்கவும். இது குளிரூட்டப்படுகிறது. இஞ்சி, பூண்டு மற்றும் வறுத்த மசாலா வினிகருடன் ஒரு கலவையாக வைக்கப்படுகின்றன. எண்ணெய் சூடாகியதும், இறால்கள் சேர்க்கப்பட்டு சத்தம் அடங்கும் வரை வறுக்கவும். அடுத்தபடியாக, அதே பாத்திரத்தில் வெங்காயத்தை வதக்கவும். வெங்காயம் லேசான பழுப்பு நிறமாகிவிட்டால், தக்காளி சேர்க்கப்பட்டு மென்மையாகும் வரை வறுக்கவும். சர்க்கரை மற்றும் உப்பு சேர்த்து மசாலா-வினிகர் பேஸ்ட் சேர்க்கப்படுகிறது. மசாலாவிலிருந்து எண்ணெய் பிரிக்கத் தொடங்கும் வரை, இறால்கள் சேர்க்கப்பட்டு, கலவை 2-3 நிமிடங்கள் சமைக்கப்படும் வரை இது வறுக்கப்படுகிறது. 

பால்சோ வழக்கமாக சூடான வேகவைத்த அரிசியுடன் பரிமாறப்படுகிறது. இது குளிரூட்டப்படலாம், மேலும் குளிர்சாதன பெட்டியில் நீண்ட நேரம் வைத்திருக்கலாம்.

வரலாறு
------

காலனித்துவத்தின் போது போர்த்துகீசியர்களால் பால்சோ இந்தியாவுக்கு அறிமுகப்படுத்தப்பட்டது. பெரும்பாலும் மலாக்காவிலிருந்து இருக்கலாம்.

தயாரிப்பு
---------

 பன்றி இறைச்சி 
கத்தோலிக்க வீடுகள் அதன் அமில கூர்மைக்கு தேங்காய் வினிகரைப் பயன்படுத்துகின்றன. அதே சமயம் இந்துக் குடும்பங்கள் கரும்பு வினிகரையும், வெள்ளை வினிகர் அல்லது மால்ட் வினிகரைப் பயன்படுத்துவது இப்போது பொதுவாக் இருக்கிறாது.
**சாகலாசனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 16, 270.

புலவர் பெயர் விளக்கம்
---------------------

* இவரது பாடல்கள் சொல்லும் செய்தி:

அகம் 16
-------

* திணை - மருதம்

தலைவன் பரத்தையர் சேருயிலிருந்து இல்லம் மீண்டான். யாரையும் அறியேன் என்று தலைவியிடம் பொய் சொல்கிறான். தலைவி நான் அறிவேன் என்று அன்றொருநாள் நிகழ்ந்ததைக் கூறிகிறாள்.

### புதல்வன் பொலிவு

நீர்நாய் மேயும் பழமையான பொய்கையில் பூத்த தாமரை போன்ற கை, வாய், நாக்குத் திரும்பாமல் பிறர் நகைக்கும்படி பேசும் சில சொல். - இப்படி அந்தப் புதல்வன் காணப்பட்டான். அவன் கையில் பொன் வளையல் அணிவித்திருந்தனர்.

### அன்றொருநாள் நிகழ்ந்தது

தேர் என்னும் வண்டிகள் பல செல்லும் தெருவில் அந்தப் புதல்வன் தனியே வந்துகொண்டிருந்தான். அவனது தந்தையின் பரத்தை அவனைப் பார்த்துவிட்டாள். அவள் (அரிசி போன்ற) கூர்மையான பல்லைக் காட்டும் புன்சிரிப்பு காட்டுபவள். யாரும் பார்க்கவில்லை என்று எண்ணி மனம் செத்துப்போனாள். (துடித்துப்போனாள்) 'வருக மாள' என்று சொல்லிக்கொண்டே புதல்வனை வாரி எடுத்தாள். பொன்னணி கொண்ட மார்பில் பூண்கச்சம் கட்டிய தன் முலையோடு சேர்த்து அணைத்துக்கொண்டாள்.

புதல்வனைப் பெற்ற தாய் அதனைப் பார்த்துவிட்டாள். 'குற்றமற்ற குறுமளே! ஏன் மயங்குகிறாள். நீயும் இவனுக்குத் தாய்' என்று சொல்லிக்கொண்டே சென்று அவள் மார்பிலுள்ள புதல்வனைத் தானும் தழுவிக்கொண்டாள்.

குழந்தையைத் தூக்கிய பரத்தை குழந்தையின் தந்தையோடு தனக்கு உள்ள கள்ள உறவை எண்ணி நாணினாள். நானும் அவளைப் பேணிப் பாதுகாத்துக்கொண்டேன்.

#### வானத்து அணங்கரும் கடவுள் - பரத்தையும் கற்புக்கரசி

வானத்தில் வருத்தாமல் இருக்கும் பெண்தெய்வம் சாலிமீன் (வடமீன், அருந்ததி நட்சத்திரம்) புதல்வனைத் தூக்கிய பரத்தையையும் சாலிமீன் போன்றவள் (கற்புக்கரசி) என்று தலைவி எண்ணி மகிழ்ந்து இப்பாடலில் போற்றுகிறாள்.

அகம் 270
--------

* திணை - நெய்தல்

தலைவன் பகலில் வந்து தலைவியைத் துய்த்துவிட்டு மீள்கிறான். திருமணம் செய்துகொண்டு இனி அடையவேண்டும் எனத் தோழி தலைவனுக்கு அறிவுறுத்துகிறாள்.

### மீன் வேட்டுவர்

புலவு நாற்றம் அடிக்கும் கழி நீரில் நீலம் பூத்திருந்தது. அங்கு வாழ்ந்த வேட்டுவர் மீனை இனத்தோடு பிடிப்பர். அவர்கள் நீலப்பூவையும் அங்குள்ள ஞாழல் பூவையும் பறித்து கண்ணியாகக் கட்டி அணிந்துகொள்வர்.

### தலைவி பார்த்து அழுத இடம்

தலைவன் அந்த மீன்வேட்டுவர் மகன். தலைவியும் அந்தக் குடியைச் சேர்ந்தவள். தலைவன் பிரிந்தபோது தலைவியின் தோள் வாடியது. தலைவன் அன்று தன்னை எடுத்துக்கொண்ட கானல் துறையைப் பார்க்கும்போது வாடியது. அங்கிருந்த புன்னைமரத்துக் கிளை இறால் மீனை அடித்துக்கொண்டுவரும் திரையைத் தழுவிக்கொண்டிருப்பதைப் பார்க்கும்போது வாடியது.

### கழுமலம் போன்ற மேனி

அத்துடன் அவளது மேனி அழகும் தொலைந்தது. முன்பு அவள் மேனி கழுமலம்(சீர்காழி அன்று) போல அழகுடன் திகழ்ந்தது.

#### குட்டுவன்

கழுமலம் சேரநாட்டிலிருந்த ஓர் ஊர். இதன் அரசன் குட்டுவன். இவன் குதிரை பூட்டிய தேரில் செல்வான். சிறந்த கொடைவள்ளல்.

### கடவுள் மரம்

மரத்தடியில் கோயில். அந்தக் கோயிலுக்கு அந்த மரம் காவல்மரம். அந்த மரத்தில் காக்கை முள்ளால் கூடு கட்டியிருந்தது. அது கடவுள் மரம் ஆகையால் அதன் ஆண்காக்கை அதனை அங்குப் புணர்வதில்லை. அங்குப் புணராது உறையும் காக்கை போலத் தலைவி தலைவன் இல்லாமல் வாடி வதங்கி இருக்கிறாளாம்.
**மது சிங்** (Madhu Singh) **மதுகர் ராய்** என்றும் அழைக்கப்படும் இவர் ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவரது தலைநகரம் குக்ராகரில் இருந்தது.

1585 ஆம் ஆண்டில், முகலாயப் பேரரசர் அக்பரின் படைத்தளபதி ஷாபாஸ் கான் கம்போ குக்ராகர் மீது படையெடுத்தார். இவர் கைது செய்யப்பட்டு முகலாய அரசவைக்குக் கொண்டு செல்லப்பட்டார். பின்னர் கீழ்ப்படிதலை வெற்றிகரமாக நிரூபிப்பதன் மூலம் தனது சுதந்திரத்தைப் பெற்றார். 1591இல், ஒடிசாவின் குத்லுக் கான் லோஹானிக்கு எதிரான முகலாயப் போரில் பங்கேற்றார். கரக்பூரைச் சேர்ந்த சங்கிராம் சிங், கிதௌரின் புரான் மால், ரூப்நாரைன் சிசோடியா மற்றும் பலர் ராஜா மன் சிங்குடன் இணைந்தனர். காஷ்மீரின் முன்னாள் ஆட்சியாளரான யூசுப் ஷா சக், மது சிங் மற்றும் பலர் சார்கண்டு வழியாக ஒடிசாவிற்கு ஒரு படையை வழிநடத்தினர். இவர்கள் ஆப்கானியர்களை தோற்கடித்தனர். மேலும் சில கிளர்ச்சியாளர்களான நசிப் கான் மற்றும் ஜமால் கான், கட்லுவின் மகன்கள் மற்றும் ஜலால் கான் காஸ்கெல் ஆகியோர் கைது செய்யப்பட்டு அக்பரிடம் ஒப்படைக்கப்பட்டனர்.

மேற்கோள்கள்
-----------

1. ↑  "The Nagbanshis And The Cheros". *archive.org*.
2. ↑  "Gumla City History-Importance-Origin-Architecture". *hoparoundindia.com*. 15 April 2016 அன்று மூலம் பரணிடப்பட்டது. 12 March 2019 அன்று பார்க்கப்பட்டது.
3. ↑  "The Lost Kingdom of Navratangarh". *indianvagabond.com*.
**தெக்கத்திப் பொண்ணு** என்பது 2008 ஆம் ஆண்டு வெளிவந்த தமிழ் தொலைக்காட்சி தொடராகும். இது கலைஞர் தொலைக்காட்சி ஒளிபரப்பப்பட்டது.  இந்த நிகழ்ச்சி 14 ஏப்ரல் 2008 அன்று திரையிடப்பட்டது. இத்தொடர் திங்கள் முதல் வெள்ளி வரை 8:30 PM IST இல் ஒளிபரப்பப்பட்டது. இந்த நிகழ்ச்சியில் நெப்போலியன், ரஞ்சிதா, ஸ்வர்ணாமல்யா, சந்திரசேகர் மற்றும் புவனேஸ்வரி ஆகியோர் நடித்தனர்.   

இத்தொடரை பாரதிராஜா இயக்கியுள்ளார். இது இயக்குநராக அவரது தொலைக்காட்சி அறிமுகமான முதல் தொடர் ஆகும். இதை மனோஜ் கிரியேஷன்ஸின் கீழ் பி. ஜெயராஜ் தயாரித்தார். இது தமிழ் சீரியல்களின் மிக உயர்ந்த மதிப்பீடுகளைப் பெற்றது மற்றும் பார்வையாளர்களிடமிருந்து அதிக பாராட்டுக்களைப் பெற்றது. இந்த நிகழ்ச்சி கடைசியாக 20 செப்டம்பர் 2011 அன்று ஒளிபரப்பப்பட்டது மற்றும் 750 அத்தியாயங்களுடன் முடிந்தது.

நடிகர்கள்
---------

முக்கிய நடிகர்கள்

* நெப்போலியன்
* ரஞ்சிதா / புவனேசுவரி
* சொர்ணமால்யா (நடிகை)
* சந்திரசேகர்
* பிரகதி

துணை நடிகர்கள்

* தேவிப்ரியா
* விஷாலி முரளிதரன்
* ஸ்டாலின்
* சங்கரபாண்டியன்
* சென்பகம்
* கீதா
* டெனி மிருகன்
* ஸ்ரீதர்
* சிவன்
* கங்கா
* காயத்ரி ஸ்ரீ
* சத்தியபாம
* பி.செல்லக்கண்ணன்
* எம்.என்.பாலு
* வைரமாலா
* தன்யா
* சரயா
* மார்க்பியா
* ராஜேஷ்
* மனோகரன்
* தினேஷ்

வரலாறு ஒளிபரப்பாகிறது
---------------------

இந்த நிகழ்ச்சியை 14 ஏப்ரல் 2008 கலைஞர் தொலைக்காட்சி ஒளிபரப்பத் தொடங்கியது. இது திங்கள் முதல் வெள்ளி வரை இரவு 8:30 மணி வரை ஒளிபரப்பப்பட்டது. பின்னர் அதன் நேரம் திங்கள் முதல் வியாழக்கிழமை வரை 8:30 PM IST க்கு மாற்றப்பட்டது.

விருதுகள் மற்றும் பரிந்துரைகள்
------------------------------

| ஆண்டு | விருது | வகை | பெறுநர் | விளைவாக |
| --- | --- | --- | --- | --- |
| 2009 | மைலாப்பூர் அகாடமி விருதுகள்  | சிறந்த இயக்குனர் | பாரதிராஜா | style="background: #99FF99; color: black; vertical-align: middle; text-align: center; "class="yes table-yes2"|வெற்றி
 |
| ஒளிப்பதிவாளர் | style="background: #99FF99; color: black; vertical-align: middle; text-align: center; "class="yes table-yes2"|வெற்றி
 |
| சிறந்த தொடர் | style="background: #99FF99; color: black; vertical-align: middle; text-align: center; "class="yes table-yes2"|வெற்றி
 |

இந்தத் தொடர் 14 ஏப்ரல் 2008 அன்று கலைஞர் தொலைக்காட்சியில் வெளியிடப்பட்டது. இந்த நிகழ்ச்சி சர்வதேச அளவில் சேனலின் சர்வதேச விநியோகத்திலும் ஒளிபரப்பப்பட்டது. இது இலங்கை, சிங்கப்பூர், மலேசியா, தென்கிழக்கு ஆசியா, மத்திய கிழக்கு, ஓசியானியா, தென்னாப்பிரிக்கா மற்றும் துணை சஹாரா ஆப்பிரிக்காவில் கலைக்னர் டிவியில் ஒளிபரப்பாகிறது, மேலும் அமெரிக்கா, கனடா, ஐரோப்பா ஆகிய நாடுகளிலும் ஒளிபரப்பாகிறது .

| நாடு | வலைப்பின்னல் | நேரம் |
| --- | --- | --- |
| மலேசியா</img> மலேசியா | ஆஸ்ட்ரோ கலைக்னர் டி.வி. | திங்கள் வெள்ளி</br> மாலை 6:30 மணி |
| சிங்கப்பூர்</img> சிங்கப்பூர் | ஆஸ்ட்ரோ கலைக்னர் டி.வி. | திங்கள் வெள்ளி</br> மாலை 6:30 மணி |
| ஐக்கிய இராச்சியம்</img> ஐக்கிய இராச்சியம் | அய்ங்கரன் டி.வி.</br> கலைக்னர் டி.வி. | திங்கள் வெள்ளி</br> இரவு 8:30 மணி |

குறிப்புகள்
-----------


1. ↑  "Thekkathi Ponnu new Serial on Kalaignar TV". *www.behindwoods.com*.
2. ↑  "Thekkathi Ponnu gallery". *gallery.southdreamz.com*.
3. ↑  "Karunanidhi Thekkathi Ponnu 500th Day". *Test-adsever.blogspot.ch*.
4. ↑  "Bharathoraja Next serial Appanum Athalum". *www.newindianexpress.com*.
5. ↑  "Vijay TV Awards 2017 on May 6". .
**ஜாம்காம்பாலியம்** அல்லது *காம்பாலியம்* (JamKhambhalia) இந்தியா, குஜராத் மாநில சௌராஷ்டிரப் பகுதியில், தேவபூமி துவாரகை மாவட்டத்தின் நிர்வாகத் தலையிட நகரம் மற்றும் நகராட்சி மன்றமாகும்.

மக்கள் வகைப்பாடு
----------------

2011ம் ஆண்டின் மக்கள்தொகை கணக்கெடுப்பின் படி இதன் மக்கள்தொகை 41,734 ஆகும். எழுத்தறிவு விகிதம் 69%. முக்கிய சமுகத்தவர்கள்; ஜடேஜா, அகிர், மெகர், பார்வாத், ராப்பரி மற்றும் சரண். இசுலாமியர்களும் குறிப்பிடத்தக்க அளவில் உள்ளனர்.

நிலவியல்
--------

மிகப் பண்டைய காம்பாலிய நகரத்தின் சிதிலமடைந்த கில்லெ பந்தி எனும் தலைவாசலை இன்றும் காணலாம். இது துவாரகை செல்லும் வழியில் உள்ளது. 

காம்பாலியம் நகரத்திற்கு ஐந்து தலைவாசல் உள்ளது. அவைகள்: நகர் வாயில், பொர் வாயில், ஜோத்பூர் வாயில், சலையா வாயில் மற்றும் துவாரகை வாயில். துவாரகை வாயிலின் படம் இங்கு காணலாம்.
  

காம்பாலிய நகரத்தின் துவாரகை வாயில்

பார்க்க வேண்டிய இடங்கள்
-----------------------

1. ஆராதனா தாம்
2. நெய் தாம்
3. ஜகதேஸ்வர் டெக்கிரி
4. காமநாத் கோயில்
5. அன்னை கொடியார் கோயில்
6. இராம்நாத் கோயில்

தொழில்கள்
---------

காம்பாலியம் நகரத்தில் உற்பத்தியாகும் வெண்ணெய், நெய், இந்தியா முழுவதும் விற்பனையாகிறது. இங்கு 35 நிலக்கடலை எண்ணெய் உற்பத்தி தொழிற்சாலைகள் உள்ளது. ரிலையன்ஸ், எஸ்ஸார் நிறுவனங்களின் கச்சா எண்ணெய் சுத்திகரிப்பு நிலையங்கள் அமைந்துள்ளன. மரச்சிறபங்களுக்கான இயந்திரங்கள் இங்கு அதிகம் தயாரிக்கப்படுகிறது.

தொடருந்து போக்குவரத்து வசதிகள்
------------------------------

காம்பாலியம் நகர இரயில் நிலையம் இந்தியாவின் பெருநகரங்களை இணைக்கிறது.

மேற்கோள்கள்
-----------

1. ↑  Khambhalia Population Census 2011
2. ↑

வெளி இணைப்புகள்
---------------

* கூகுள் வரைபடத்தில் காம்பாலியம்
* காம்பாலியம், வானிலை
* பரணிடப்பட்டது 2016-03-04 at the வந்தவழி இயந்திரம் காம்பாலிய நகரத்திற்குச் செல்லும் இரயில்கள் பரணிடப்பட்டது 2016-03-04 at the வந்தவழி இயந்திரம்
* அருகில் உள்ள விமான நிலையங்கள் மற்றும் நகரங்கள்
சகர்மாதா மண்டலத்தின் மாவட்டங்கள்
**சாகர்மாதா மண்டலம்** (Sagarmāthā zone) (நேபாளி: सगरमाथा अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். சாகர்மாதா மண்டலம் கிழக்கு வளர்ச்சி பிராந்தியத்தில் அமைந்த மூன்று மண்டலங்களில் ஒன்றாகும். இம்மண்டலத்தின் நிர்வாகத் தலைமையிடம் *இராஜ்பிராஜ்* நகரம் ஆகும்.

இம்மண்டலத்தில் நேபாள மொழி, மைதிலி மொழி, திபெத்திய மொழி மற்றும் பழங்குடி மக்களின் மொழிகள் பேசப்படுகிறது.

மாவட்டங்கள்
-----------

இம்மண்டலத்தின் வெளித் தராய் சமவெளிகளில் சப்தரி மாவட்டம் மற்றும் சிராஹா மாவட்டங்களும், உள்தராய் சமவெளிகளில் உதயபூர் மாவட்டமும், மலைப்பாங்கான குன்றுப் பகுதிகளில் கோடாங் மாவட்டம் மற்றும் ஒகல்டுங்கா மாவட்டங்களும், இமயமலைப் பகுதியில் சோலுகும்பு மாவட்டம் என ஆறு மாவட்டங்கள் உள்ளது.

புவியியல்
---------

இம்மண்டலத்தின் தெற்கில் தராய் சமவெளிகளும், நடுவில் மலைப்பாங்கான மேட்டு நிலங்களும், வடக்கில் எவரெசுட்டு சிகரம் அமைந்த இமயமலைப் பகுதிகள் உள்ளது. இம்மண்டலத்தின் வடக்கில் திபெத் தன்னாட்சிப் பகுதியும், தெற்கில் இந்தியாவின் பிகார் மாநிலமும், கிழக்கில் கோசி மண்டலமும், மேற்கில் ஜனக்பூர் மண்டலமும் எல்லைகளாக அமைந்துள்ளது.

சாகர்மாதா மண்டலத்தின் சோலுகும்பு மாவட்டத்தில் அமைந்த  உலகப் பாராம்பரியக் களமான சாகர்மாதா தேசியப் பூங்காவும், உலகின் பெரிய கொடுமுடியான எவரெஸ்ட் சிகரமும் உலகப் புகழ் பெற்றது.

தட்ப வெப்பம்
------------

சாகர்மாதா மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை, துருவப் பகுதிப் பாலைவன காலநிலை, வெண்பனி படர்ந்த பகுதிகள் என ஏழு நிலைகளில் காணப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
சுவிசர்லாந்தில் உள்ள ஒரு மது அருந்தகம்.
அயர்லாந்தின் டப்ளினில் ஒரு ஆல்கஹால் பார்
**மது அருந்தகம்** (*bar*) என்பது வணிக விரிவாக்க நோக்கில் கட்டப்பட்ட ஒரு இடம் ஆகும். பொதுவாக ஆல்ககால் கலந்த மதுபானங்களும், வடிகட்டி முறையில் தயாரித்த சாராய வகைகளும், பீர், ஒயின் மற்றும் காக்டெய்ல்கள் வகைகளும் பரிமாறப்படும் விற்பனை வளாகம் ஆகும்.

ஒரு மது அருந்தகத்தில் நாற்காலிகளும் சாயும் இருக்கைகளும் அல்லது சொகுசு இருக்கைகளும் அல்லது இவற்றில் ஏதாவது ஒன்றும் இருக்க கூடும். அதனுடன் கூடிய மேசைகளும் அமைக்கப்பட்டிருக்கலாம். சில அருந்தகங்களில் பொழுதுபோக்கு நோக்கிலும் வாடிக்கையாளர்களை ஈர்க்கும் நோக்கிலும் மேடை இசைக்குழுக்களோ, நகைச்சுவை நிகழ்ச்சியாளர்களோ கேளிக்கை நடன மங்கைகளோ அல்லது துகிலுரி நடன மங்கைகளோ இருக்ககூடும். மேடை இசைக்குளுக்களோடு இணைந்த மது அருந்தகங்கள் இசை அருந்தகங்கள் என அழைக்கபடுகிறன

அருந்தகங்கள் பலவகை உண்டு. சிலவகை அருந்தகங்கள் வாடிக்கயாளர்களுக்கென Happy Hours எனப்படும் சந்தோச நேரங்களை ஒதுக்கி வைத்துள்ளன.

வரலாறு
------

A Depression-era bar in Melrose, Louisiana.
இந்த மது அருந்தகங்கள் வரலாறு முழுமைக்கும் வெவ்வேறு காலகட்டங்களில் வெவ்வேறு பெயர்களில் விளங்கி வந்துள்ளன. பொதுவாக மக்கள் மது அருந்துவதற்காக ஒன்றாக கூடிய இடங்களையே எல்லா பெயர்களும் குறித்து வந்துள்ளன.
இருபதாம் நூற்றாண்டின் முதல் பாதியில் பின்லாந்து, ஐஸ்லாந்து மற்றும் அமெரிக்கா உள்ளீட்ட மேலை நாடுகளில் ஆல்கஹால் கலந்த பானங்களுக்கு தடை இருந்து வந்ததது. இதன் விளைவாக அமெரிக்கா போன்ற நாடுகளில் சட்ட விரோதமாக மது அருந்தகங்கள் நடத்தப்பட்டுள்ளன. இவற்றை அவர்கள் "SPEAKEASIES" என்றும் "BLIND PIGS" என்றும் சங்கேத வார்த்தைகள் வைத்து அழைத்துள்ளனர்.

சட்ட கட்டுபாடுகள்
-----------------

பல சட்டதிட்ட வரையறைக்குட்பட்ட எல்லைகளில் மது அருந்தகங்களில் வயது வந்தவர்களுக்கு மட்டுமே அனுமதி உண்டு. சிறுவயதினருக்கு அனுமதி கிடையாது.
பெரும்பாலும் மாநகரங்கள் மற்றும் சிறுநகரங்களில் இருக்கும் அருந்தகங்கள் இந்த சட்டத்தினை மதித்து நடக்கின்றன. புருனை, ஈரான், லிபியா, சவுதி அரேபியா, மற்றும் ஐக்கிய அரபு அமீரக ஷார்ஜா போன்ற சில இஸ்லாமிய நாடுகளில் மதங்களின் கட்டுபாடினால் மது அருந்துதல் கிடையாது. எனவே அங்கெல்லாம் அருந்தகங்களுக்கு அனுமதி இல்லை.
பொதுவாகக் கல்வியில் மாணவர்களுடைய முன்னேற்றத்தின் அளவீடாக **மதிப்பெண்** வழங்கும் முறை இன்று ஏறத்தாழ எல்லா நாடுகளிலும் கைக்கொள்ளப்பட்டு வருகிறது. இந்த முறை வில்லியம் ஃபாரிஷ் (William Farish) என்பவரால் உருவாக்கப்பட்டு, 1792 ஆம் ஆண்டில் முதன் முதலாக கேம்பிரிட்ஜ் பல்கலைக் கழகத்தில் அறிமுகப்படுத்தப்பட்டது. 

மதிப்பெண்கள் வழங்குவதென்பது ஒரு தனியான செயற்பாடு அல்ல. இது முழுமையான ஒரு முறைமையின் ஒரு பகுதியாகும். இம்முறைமையானது பின்வரும் அம்சங்களை உள்ளடக்கியுள்ளது.

* மாணவர்களுக்கான முறையான ஒப்படைகளைத் (assignments) தயார் செய்தல்
* தரம் மற்றும் அடிப்படைகளைத் தீர்மானித்தல்
* முயற்சி மற்றும் முன்னேற்றம் தொடர்பிலான தீர்மானங்களை எடுத்தல்
* மாணவர்களின் கற்றலுக்கு வழிகாட்டியாக இருக்கக்கூடியவை பற்றித் தீர்மானித்தல்
* பாடநெறிகளின் நோக்கங்களை எய்தும் வகையில் ஒப்படைகளையும் தேர்வுகளையும் வடிவமைத்தல்.
* மாணவர்களுடைய கற்றல் திறனையும், அவர்களுக்கான கற்பித்தல் செயற்திறனையும் மதிப்பீடு செய்தல்.

மதிப்பெண் முறையானது கற்றலுக்கான ஒரு கருவியாகச் செயற்படக்கூடியது. ஆனாலும் பல சந்தர்ப்பங்களில் மாணவர்கள், இதனைக் கற்றலுக்கான வழிமுறையின் ஒரு அம்சமாகக் கொள்ளாது, கற்றலுக்கான நோக்கமே மதிப்பெண் பெறுவதுதான் என்ற நிலைக்கு வந்துவிடுவதுண்டு.
**ரெஜினா மரி "ஜென்னா" பிஷ்ஷர்** (பிறப்பு மார்ச் 7, 1974), ஒரு அமெரிக்க நடிகை ஆவார், அவர் "பாம் பீஸ்லி" எனும் கதாபாத்திரமாக என்.பி.சி. இன் சூழ்நிலை நகைச்சுவையான "தி ஆபிஸில்" (2005–2013) நடித்ததற்காக மிகவும் பிரபலமானவர், இதற்காக அவர், 2007 ஆம் ஆண்டின் "நகைச்சுவைத் தொடரில் சிறந்த துணை நடிகை"க்கான பிரைம் டைம் எம்மி விருதுக்காக பரிந்துரைக்கப்பட்டார். மேலும் நிகழ்ச்சியின் இறுதி பருவத்திற்கான தயாரிப்பாளராகவும் இருந்தார்.

பின்னர், ஜென்னா *பிளேட்ஸ் ஆஃப் குளோரி* (2007), *வாக் ஹார்ட்: தி டீவி காக்ஸ் ஸ்டோரி* (2007), *தி பிரமோஷன்* (2008), *ஹால் பாஸ்* (2011) மற்றும் *தி ஜெயண்ட் மெக்கானிக்கல் மேன்* (2012) போன்ற திரைப்படங்களில் தோன்றினார். என்.பி.சியின் நகைச்சுவை-நாடகத் தொடரான ​​*யூ, மீ அண்ட் அபோகாலிப்ஸில்*, ரோண்டா மெக்னீலாகவும் தோன்றினார். ஏ.பி.சி. சூழ்நிலை நகைச்சுவையான *ஸ்பிளிட்டிங் அப் டுகெதரிலும்* (2018–2019) நடித்தார்.

பிஷ்ஷரின் முதல் நூலான, *தி ஆக்டர்ஸ் லைஃப்: எ சர்வைவல் கைடு*, ஸ்டீவ் கேரலின் அறிமுகத்துடன், நவம்பர் 2017 இல் வெளியிடப்பட்டது.

மேற்கோள்கள்
-----------

1. ↑  "ஜென்னா ஃபிஷ்ஷரின் பிறந்தநாள்". *Parade*. Archived from the original on 2008-05-18. 2021-07-27 அன்று பார்க்கப்பட்டது.CS1 maint: unfit url (link)
2. ↑  "எம்மி விருதுக்கு பரிந்துரைக்கப்பட்ட ஜென்னா ஃபிஷ்ஷர்". *Emmys*.
3. ↑  "ஜென்னா ஃபிஷ்ஷரின் திரையுலக பணி". *Rotten Tomatoes*.
4. ↑  "ஜென்னா ஃபிஷ்ஷரின் புதிய நூல்". *Hollywood Reporter*.